kardosdrur/scandi-wiki huggingface dataset:
Sankt Kjelds Kirke (Viborg)

Sankt Kjelds Kirke er den romersk-katolske kirke i Viborg beliggende Sct. Leonis Gade 12. Sognet, som kirken betjener, omfatter en stor del af Midt- og Vestjylland med en menighed på omkring 600 mennesker.

Historie 
Den første samlingssted efter reformationen for den romersk-katolske menighed i Viborg blev indviet i 1941 og fik navnet Sankt Kjelds Kapel efter Viborgs lokale helgen. Kirkerummet var beliggende i Morvilles gård i Sct. Mogens Gade. I 1946 købte menigheden et hus i Sct. Leonis Gade 12 og indrettede her et kapel, som i 1966 blev indviet som kirke. Da menigheden i løbet af 1990´erne voksede stærkt bl.a. på grund af tilkomsten af mange vietnamesiske flygtninge, blev det besluttet at bygge en ny kirke på grunden bag ved huset i Sct. Leonis Gade. Den nye kirke kunne indvies den 30. august 2008. Den er bekostet dels af midler, som menigheden har indsamlet, dels af donationer fra fonde samt betydelige midler fra den tyske organisation Bonifatiuswerk, som især støtter romersk-katolske menigheder i Norden og i Baltikum.

Kirkebygningen 
Den grund, som kirken er bygget på, er gammel kirkejord, idet én af de tolv sognekirker, som fandtes i Viborg i middelalderen, lå her. Denne kirke, som menes at have båret navnet Drottens Kirke, blev revet ned i forbindelse med reformationen. Den nye kirke, som er bygget på den mod øst skrånende grund ud mod Ll. Sct. Mikkels Gade, er et enkelt hvidkalket hus med et antydet kor mod øst. Kirken er bygget sammen med det gamle hus mod Sct. Leonis Gade, hvor der nu er indrettet menighedslokaler. Under kirkerummet er indrettet lejlighed til præsten. Kirken er tegnet af arkitektfirmaet Meedom-Bæch, Viborg.

Kirkens indre 
I kirkerummet bemærker man det store vindue mod øst, som giver udsigt over Viborg Søndersø. Rummet er i øvrigt enkelt indrettet. Man har genbrugt bænkeraderne fra den gamle kirke og fået lavet nye som kopier. En del af inventaret er genbrug fra et nedlagt kapel i Sostrup Kloster på Djursland. Kirkens krucifiks er en gave fra Sankt Andreas kirken i Ordrup. Orglet er et 5 stemmers Frobenius-orgel som oprindelig har stået i Handbjerg Kirke ved Struer. På langvæggene findes 14 små korsvejsmalerier samt 4 indvielseslysestager. En træskulptur af kirkens skytshelgen, Sankt Kjeld, er en gave fra Viborg Pilgrimscentrum og er lavet af Birger Holmgaard Johansen. I alterbordet er nedlagt relikvier af Sankt Gregor den Store, Sankt Thomas af Canterbury samt Sankt Maria Goretti.

Kilder 
 Knud Mogensen: Ny katolsk kirke med søudsigt, Artikel i Viborg Stifts Folkeblad 16. august 2008.
 Karsten Nissen: Andre trosretninger i Viborg Stift i Stiftet og byen, Viborg Stift 1060 – 2010, Viborg 2010.

Eksterne henvisninger 
 Sankt Kjelds Kirkes hjemmeside
 Sankt Kjelds Kirke - fra www.meedom-arkitekter.dk

Katolske kirker i Danmark
Kirker i Viborg
Ramūnas Navardauskas

Ramūnas Navardauskas (født 30. januar 1988 i Silale) er en tidligere professionel litauisk landevejscykelrytter.

Meritter 
2007
Litauisk mester i landevejscykling
2010
Boucles Catalanes
Liège-Bastogne-Liège (U23)
Tour du Perigord A Travers les Bastides
To etapesejre Bidasoa Itzulia
Etapesejr Ronde de l'Isard d'Ariège, U23
Etapesejr Boucles de la Mayenne
2011
Litauisk mester i landevejscykling

Eksterne henvisninger 

Mandlige cykelryttere fra Litauen
Cykelryttere ved sommer-OL 2012
Cykelryttere ved sommer-OL 2016
Deltagere for Litauen ved sommer-OL 2012
Deltagere for Litauen ved sommer-OL 2016
Reza Pahlavi

Reza Pahlavi (født 31. oktober 1960) er den ældste søn af Irans sidste shah, Mohammad Reza Pahlavi, der døde af kræft i Cairo i 1980, og leder af dynastiet Pahlavi. Reza Pahlavi har levet i eksil siden 1979, hvor Pahlavi-familien forlod Iran på grund af den uro, der herskede under den islamiske revolution ansporet af Ruhollah Khomeini. Han bor i USA i Potomac i staten Maryland.

Historie 
Reza Pahlavi blev født i Teheran i 1960 som søn af shahen af Iran, Mohammad Reza Pahlavi, og shahbanou Farah Pahlavi. Han er den ældste af fem søskende: prinsesse Farahnaz Pahlavi (d. 12. marts 1963), prins Ali-Reza Pahlavi (d. 28. april 1966 – d. 4. januar 2011), prinsesse Leila Pahlavi (d. 27. marts 1970 – d. 10. juni 2001). Han har en halvsøster, prinsesse Shahnaz Pahlavi (d. 27. oktober 1940), ældste datter af shahen og hans første hustru, prinsesse Fawzia af Egypten.

I 1978 rejste Reza Pahlavi til USA for 17 år gammel at begynde jagerpilotuddannelsen på Reese Air Force Base i Texas. Efter at Iran-Irak krigen brød ud i 1980, skrev han til den iranske militærs øverstkommanderende og tilbød at tjene sit land som jagerpilot, men tilbuddet blev afvist af præstestyret i Iran. 
Pahlavi har en bachelorgrad i statsvidenskab fra University of Southern California (USC) og har udgivet flere bøger og flere artikler om forholdene i Iran.

Familie 
Reza Pahlavi blev gift med Yasmine Etemad-Amini d. 2. juni, 1986, og de har tre døtre: Noor Pahlavi, Iman Pahlavi og Farah Pahlavi.

Yasmine har praktiseret som advokat i 10 år og har en doktorgrad i jurisprudens (retsvidenskab) fra The George Washington University School of Law og har oprettet en non-profit fond, the Foundation for the Children of Iran (FCI), til medicinsk behandling af iranske børn og børn af iransk oprindelse.
 
Noor Pahlavi afsluttede sin gymnasieuddannelse juni 2011.

Eksterne henvisninger 

 Officiel hjemmeside
 Reza Pahlavi på Facebook

Politikere fra Iran
Personer fra Teheran
Tronfølgere som aldrig tiltrådte
Salah Bouchekriou

Salah Bouchekriou (, født 1962) er en algerisk håndboldspiller og træner.

Han spillede for det algeriske landshold, og deltog under Sommer-OL 1988, hvor algeriet kom på en tiendeplads.

Han er i øjeblikket cheftræner for det algeriske håndboldlandshold.

Kilder

Eksterne henvisninger  
 

Håndboldtrænere
Håndboldspillere fra Algeriet
Håndboldspillere ved sommer-OL 1988
Air Transport Wing Aalborg

Air Transport Wing Aalborg (ATW AAL) er en wing i Flyvevåbnet placeret på Flyvestation Aalborg. ATW AAL samarbejder med Aalborg Lufthavn hvor man samarbejder om driften af de fælles tjenester såsom landingsbaner, flykontrol og redningsberedskab. Wingen består af eskadrillerne 690 og 721.

Fodnoter og eksterne henvisninger 

 https://forsvaret.dk/da/organisation/flyvevaabnet/ATW/

Flyvevåbnet
Organisationer i Aalborg Kommune
Nodfaktor

Forkortelsen nodfaktor kommer af engelsk: Nodulation (Nod) factor = "knudedannelsesfaktor". Det er en gruppe af signalmolekyler, der produceres af specielle knoldbakterier, Rhizobia, når knolddannelsen på rødderne hos bælgplanterne skal indledes. Der opstår en symbiose, når bælgplanterne lukker bakterierne ind. Rhizobia producerer tilgængeligt kvælstof til planten, mens planten leverer sukker og andre svigtige stoffer til bakteriernes livsprocesser. Desuden producerer planten leghæmoglobin, som fjerner den ilt fra knoldens indre, som ville hæmme bakteriens brug af enzymet nitrogenase.

Bakterier
Botanik
Guthrie (Oklahoma)

Guthrie er en amerikansk by og administrativt centrum i det amerikanske county Logan County, i staten Oklahoma. I 2000 havde byen et indbyggertal på .

Eksterne henvisninger 
 Guthries hjemmeside 

Byer i Oklahoma
Leghæmoglobin

Leghæmoglobin eller legoglobin (ordet er sammensat af leg (fra leguminosae, et ældre navn for bælgplanter) + hæmoglobin (navnet på blodets røde farvestof)) er et transportstof for kvælstof eller ilt. Det findes i rodknoldene hos bælgplanter, som producerer det, når rødderne bliver inficeret med kvælstoffikserende bakterier, Rhizobia. Inde i rodknolden indgår det i symbiosen mellem plante og bakterie, og rødder, som ikke er inficeret, producerer intet leghæmoglobin.

Leghæmoglobin ligner hæmoglobin meget nøje, både kemisk og strukturmæssigt, og ligesom hæmoglobin er stoffet rødt. Man har antaget, at stoffet blev produceret af plante og bakterie i fællesskab, sådan at hovedstrukturen i molekylet blev dannet af planten, mens hæmdelen (et jernatom, som er bundet i en porfyrinring) blev skabt af bakterien. Nyere undersøgelser viser dog, at hæmdelen også bliver dannet af planten.

Noter 

Botanik
Brostrup Albertin

Brostrup Albertin (2. august 1660 – 1726) var en dansk højesteretsadvokat, generalfiskal og godsejer.

Albertin var norsk præstesøn. Han blev kancelliråd 1714 og ejede Tølløsegård, Gundetved, Løvegård, Egemarke og Søgård. Han var gift med Charlotte Amalie f. West (1674-1713) og var fader til Peter de Albertin.

Han er begravet i Trinitatis Kirke.

Kilder 
 Slægtsside

Godsejere fra Danmark
Generalfiskaler
Danskere i 1600-tallet
Danskere i 1700-tallet
Prokuratorer fra Danmark
Nowata

Nowata er en amerikansk by og administrativt centrum for det amerikanske county Nowata County i staten Oklahoma. I 2000 havde byen et indbyggertal på .

Byer i Oklahoma
Robert Kells

Robert Kells (7. april 1832 i Meerut, Britisk Indien – 14. april 1905 i London, Storbritannien) var en modtager af Victoriakorset, den højeste og meget velanskrevet pris for tapperhed, der kan tildeles til de britiske og Commonwealth soldater.

Kells blev født i Indien på den 7 april 1832. Han var 25 år gammel spydkorporal i britiske hær i løbet af det Sepoy-oprøret. Den 28. september 1857 i Bolandshahr, i overværelse af en mængde af fjenden, gemte han kaptajn Drysdale. For sin tapperhed, blev han tildelt Victoriakorset. Han senere også opnået rang af sergent, og blev pensioneret i 1868.

Kells blev begravet i Lambeth Kirkegård i London. Kells' Victoriakorset er i dag udstillet i Derby Museum and Art Gallery.

Referencer 

Militærfolk fra Storbritannien
Airto Moreira

Airto Guimorvan Moreira (5 august 1941 i Itaiópolis Brasilien) er en brasiliansk percussionist og trommeslager.

Moreira der var en af de ledende percussionister i sit land, blev allerede som 13 årig professionel, og kom til New York i 1967, sammen med sin kone sangerinden Flora Purim.

Her begyndte han at spille jazz, og blev hurtigt introduceret til de ypperligste musikere indenfor genren, som bl.a. Joe Zawinul, som introducerede ham for Miles Davis, som tog ham med i sin gruppe.

Moreira var med Davis i to år, og kom så med i gruppen Weather Report, på percussion. Han var faktisk gruppens originale percussionist. 

Han forlod gruppen, og kom med i Chick Corea´s Return To Forever, bare som trommeslager i stedet, og var bl.a. med på pladen Light As A Feather (1972), som i dag bliver betragtet som en af fusions musikkens klassikere.

Moreira har også spillet med feks. Cannonball Adderley, Jack DeJohnette, Wayne Shorter, Lee Morgan, Dizzy Gillespie, John McLaughlin, Keith Jarrett, Dave Holland, George Duke, Al Di Meola, Stan Getz, Paul Desmond etc. 

Han har haft en gruppe med sin kone Flora Purim, som har indspillet plader og turneret Verden rundt.

Diskografi

Udvalgte 
 Bitches Brew – Miles Davis
 Weather Report – Weather Report
 Return to Forever – Return to Forever
 Light as a Feather – Return to Forever
 Captain Marvel – Stan Getz
 Phenix – Cannonball Adderley
 Butterfly Dreams – Flora Purim
 Soaring Through a Dream – Al Di Meola
 Rythmstick – Dizzy Gillespie
 United Nation Big Band – Live at Albert Hall – Dizzy Gillespie

Eksterne henvisninger 
 Airto Moreira Webside

Jazztrommeslagere
Jazzpercussionister
Musikere fra Brasilien
Hatholmen fyr

Hatholmen fyr er et fyr på Indre Hatholmen i Mannefjorden midt i indsejlingen til Mandal i Agder fylke i Norge.

Fyret blev oprettet i 1867 og havde bemandet drift frem til 1984 da det blev automatiseret og affolket. Den 6. maj 1991 overtog Mandal Kystlag drift og vedligehold af fyret. Fyret blev bygget samtidig med Ryvingen fyrstation og har funktionel og visuel forbindelse med denne.

Selve fyrbygningen er af træ og er et 1 1/2 etagers bolighus med tilhørende lygterum. Fyret har 4. ordens linseapparat fra 1931. Det blev ombygget til solcelledrift i 1985.

Anlægget omfatter for øvrig udhus, hønsehus, maskinhus og ophæng for tovbane, trapper og bro, samt bådhus og landingsplads. Anlægget blev tilrettelagt for beboelse af fyrmesteren og hans familie, så der hørte også have til.

Hatholmen fyrstation er i dag fredet efter lov om kulturminner.
Der er i sommermånederne mulighed for overnatning på fyret eller såkaldt «fyrferie».

Eksterne henvisninger 
 
 Informationsside fra Norsk Fyrhistorisk Forening
 Informationsside for Mandal Kystlag 
 Havevækster og havebrug på Hatholmen fyr
 Vilde planter på Hatholmen fyr
 kystverket.no: Fyrliste 2008  (PDF-fil) Besøgt 31. juli 2011

Mandal
Fyr i Agder
Etableret i 1867
Danskefilm.dk

Danskefilm.dk er en online filmdatabase med information om danske film og skuespillere.

Domænenavnet blev købt i januar 1999. I dag er hjemmesiden blevet udvidet med tv-serier, stumfilm, tegnefilm, julekalender og revy. Siden har også afstemninger.

Eksterne henvisninger 
 Danskefilm.dk

Film.dk
Etableret i 1999
Giovanni Hidalgo

Giovanni Hidalgo (22. november 1963 i San Juan Puerto Rico) er en puertoricansk percussionist med congas som speciale.

Hidalgo kom til Cuba i 1981, hvor han mødte Changuito, som senere skulle blive hans lærer. I 1985 var han var med pianisten Eddie Palmieri på turné i USA og blev hørt af Dizzy Gillespie i New York. Han blev inviteret til at blive medlem af Gillespie´s United Nation Big Band i 1988, og fik sit gennembrud på den internationale scene.

Hidalgo har blandt andre spillet med Art Blakey, Michel Camilo, Paul Simon, Jack Bruce, Tito Puente, Paquito D´Rivera, Arturo Sandoval, Zakir Hussain og Phish. Han har ligeledes lavet indspilninger i eget navn.

Eksterne henvisninger 

 
 På www.drummerworld.com

Percussionister fra USA
Jazzmusikere fra USA
Musikere fra Puerto Rico
Mongo Santamaria

Ramón "Mongo" Santamaria Rodríguez (7. april 1917 i Havanna Cuba – 1. februar 2003 i Miami Florida USA) var en afro-cubansk latin-jazz percussionist.

Santamaria, hvis hovedinstrument er congatrommer, er mest kendt for sin komposition Afro Blue, som blev indspillet og gjort berømt af John Coltrane. Han kom til New York i 1950, hvor han blandt andre spillede med Tito Puente og Cal Tjader. 

Santamaria har indspillet og spillet med musikere som Dizzy Gillespie og Ray Barretto. 

Han har primært ledet egne ensembler, som også har spillet soul og rythm and blues, og var en af foregangsmændende for stilen boogaloo.

Kilde 
 Diskografi af Mongo Santamaria.

Musikere fra Cuba
Percussionister fra USA
Jazzmusikere fra USA
Ungdomskollegiet (Flensborg)

Ungdomskollegiet i Flensborg er oprettet og drives af Dansk Skoleforening for Sydslesvig som bosted for udenbys gymnasieelever fra det danske mindretal.

Ungdomskollegiet, der ligger på Marienhölzungsweg 66 i Flensborg, blev indviet 23. oktober 1971. Der blev afholdt en arkitektkonkurrence, som blev vundet af Theo Bjerg og Palle Dyreborg.

Dengang var der kun ét dansk gymnasium, Duborg-Skolen, for hele Sydslesvig, og med plads til kun 65 beboere på kollegiet har ikke alle kunnet bo dér, men nogle har måttet leje private logier eller bo i tilsluttede filialboliger (til omkring 30-40 beboere). Senere er presset lettet, efter at der kom A.P. Møller Skolen i Slesvig. Der kan optages unge fra det danske mindretal fra 13-års alderen, både skolesøgende og fra andre uddannelser.

Ungdomskollegiet har op mod en snes medarbejdere, herunder en forstander og 3-4 tilsynsførende lærere.

Forstandere 
 1971-1986 Anna Schrøder (født 8. december 1919)
 1986-2009 Uwe Becher (født 21. december 1944)
 2009—      Allan Pedersen (lærereksamen 1992, ansat i Sydslesvig 2000)

Eksterne henvisninger 
 Dansk Skoleforening Sydslesvig: Ungdomskollegiet 
 Omtale på Arkark.dk

Referencer 

Sydslesvig
Bygninger, konstruktioner og anlæg i Flensborg
Kollegier
Etableret i 1971
Karl 7. af Frankrig

Karl 7. af Frankrig (; født 22. februar 1403, død 22. juli 1461 med tilnavnene den Sejrrige () og den Veltjente ()) var konge af Frankrig fra 1422 til 1461.

Karl var søn af kong Karl 6. og Isabella af Bayern. Han blev tronarving efter fire ældre brødre var døde i ung alder. Hans regering var præget af krig med England, hvori hans ret til den franske krone blev udfordret af kong Henrik 5. Han blev efterfulgt af sin ældste søn, Ludvig 11.

Eksterne henvisninger 

Konger af Frankrig
Huset Valois
Ungdomskollegiet (Sønderborg)

Ungdomskollegiet i Sønderborg er oprettet i 1969 og renoveret i 2001. Det er en selvejende institution. Der er 78 værelser på 17 m², 30 etrums boliger på 26 m² og 20 torums boliger på 37 m². Sønderborg har som uddannelsesby flere kollegier. Byen huser bl.a. en afdeling af Syddansk Universitet.

Eksterne henvisninger 
  Kollegiernes Kontor Sønderborg 

Kollegier i Danmark
Etableret i 1969
Bygninger, konstruktioner og anlæg i Sønderborg
Uddannelse i Sønderborg
Friderich Weggersløff

Friderich Weggersløff (1702 i London – 14. marts 1763 i København) var en dansk søofficer, bror til Gunder Weggersløff.

Hans forældre var dansk konsul i London, købmand Thøger Lorentzen Weggersløff (død 1716) og Kirsten Olufsdatter Bang. Weggersløff blev voluntær kadet 1716, kadet 1720, sekondløjtnant 1723, premierløjtnant 1732, kaptajn 1738 og kommandørkaptajn 1752. Han gjorde 1722 en rejse til Guinea, 1726 gjorde Weggersløff tjeneste i Mikkel Billes eskadre på flagskibet Nordstjærnen. I sin iver for at forsvare mandskabets formentlige ret ved proviantuddelingen forløb han sig så grovelig mod eskadrechefen, at han belagdes med arrest, men kom dog på grund af sit øvrige gode forhold snart på fri fod igen. Han udviste tidlig betydelige matematiske anlæg, kastede sig derefter over studiet af denne videnskab og foretog 1729 en studierejse udenlands; 1730 var han på togt til Kina med en ostindiefarer og efter hjemkomsten sendtes han på ny udenlands. I England opholdt han sig til 1737 og lagde sig der efter hydrografi, vand- og skibsbygningskunst; efter endt studium ansattes han som lærer for de studerende officerer i mekanik og hydrostatik, 1740 blev han medlem af Artilleri- og Konstruktionskommissionen, og efter sin svigerfaders, navigationsdirektør Lorentz Lous' død 1741 arvede han dennes stilling, som han med megen dygtighed forvaltede til sin død. 1742 sendtes Weggersløff til fæstningen Glückstadt, hvor han anlagde nye sluseværker, 1746 blev han medlem af den generale havnekommission og 6 år senere af Københavns Havnekommission.

Ved denne tid (1752) havde svenskerne anlagt et galejværft ved Landskrona; som et modtræk besluttede man da at indrette et lignende, og Weggersløff fik det hverv, sammen med oberst Samuel Christoph Gedde, at udføre anlægget ved Nivå; det blev færdigt 1757, og Weggersløff førte overtilsynet med det indtil sin død. 1753 blev Weggersløff medlem af Københavns Defensionskommission, 1756 udførte han i forening med admiralerne Ulrik Frederik Suhm og Olfert Fas Fischer overslag over og planer til søforterne på Københavns Red, og 1759 udvidede han fæstningsværkerne på Christiansø. Endnu så sent som året før sin død opfandt han til brug for Magistraten en ankerprøvemaskine. Han døde 14. marts 1763. Weggersløff var en højtbegavet mand, med et udpræget mekanisk talent, der på mange områder kom landet til nytte.

Weggersløff blev gift 27. oktober 1738 i Holmens Kirke med Helene Cathrine Lous (døbt 28. maj 1715 i Holmens Kirke, død 28. marts 1771 i København), datter af navigationsdirektør Lorentz Lous (1678-1721) og Ambrosia Brinck (1695-1773).

Han er og hustruen begravet på Holmens Kirkegård.

Kilder 
 C. With, "Friderich Weggersløff", i: C.F. Bricka (red.), Dansk Biografisk Lexikon, København: Gyldendal 1887-1905.

Søofficerer fra Danmark
Personer fra London
Danskere i 1700-tallet
Opfindere fra Danmark
Personer i oplysningstiden
Personer i Dansk Biografisk Leksikon
Lorentz Lous

Lorentz Lous (1678 – 1741) var en dansk navigationsdirektør.

I 1705 var Københavns Skipperlav blevet utilfreds med den daværende navigationsdirektør Anders Mikkelsen, fordi han havde nægtet at undervise børn af fattige familier. Lavet sluttede derfor i 1706 kontrakt med navigationsmester Lorentz Lous, der også fik bolig i skipperhuset. Lous skulle foruden undervisningen af de fattige børn efter 25. januar 1707-lavsartiklerne hver tirsdag og torsdag eksaminere eventuelt fremstillede skippere og styrmænd.

Lous' første periode varede kun kort holdt kun kort tid, for omkring 1710 blev han afskediget, men der er ikke i kilderne omtalt nogen efterfølger før efter Lous død i 1741, hvorfor man formodentligt er kommet overens om en aflønningsform, så Lous i hele perioden har udført i hvert fald eksaminationen af skippere og styrmænd. Bestemmelsen om eksaminationen går igen i kongens befaling til søkadetterne fra 1705, hvor forordningen påbyder navigationsdirektøren at eksaminere alle søkadetterne, førend de kunne blive udnævnt til løjtnanter.

Lous var fra 1709 været medhjælpende lærer for professor Jørgen Dinesen Oxendorph på Søakademiet. Lous blev navigationsdirektør i 1715, tre år efter Dinesens død.

Han var gift med Ambrosie f. Brinck (død 1773) og fader til Andreas og Christian Carl Lous.

Kilder 
 Om navigatøruddannelsen

Danskere i 1700-tallet
Georg Frederik von Krogh (1687-1768)

Georg Frederik (Friderich) von Krogh (29. januar 1687 Flahammer i Luster – 29. april 1768 på Øje i Melhus Præstegæld) var en dansk-norsk officer. Han var far til Caspar Herman Krogh, Godske Hans Krogh, Georg Frederik Krogh, Frederik Ferdinand Krogh, Hedevig Catharina Krogh og Birgitta Marie Krogh.

Hans fader (1653-1721) bar samme navn og var da kaptajn ved Bergenhusiske Regiment, hvis chef han siden blev, moderen hed Birgitte Munthe. Sønnen blev 1708 sekondløjtnant og 1710 premierløjtnant ved det hvervede norske infanteriregiment, fulgte med den del af dette, som 1713 sendtes til Danmark for at tage del i krigen i Sønderjylland og Nordtyskland og gjorde under denne tjeneste som generaladjudant hos sin regimentschef, generalmajor Frederik Christopher de Cicignon. 1716 blev han kaptajn og kom 1720 til C.H. Poulsens samtidig fra dragoner til infanteri omdannede norske regiment; 1724 blev han major og chef for Trondhjems Garnisonskompagni, 1731 oberstløjtnant, 1740 oberst og chef for 1. Vesterlenske Regiment, 1752 generalmajor, 1753 kommandant på Frederikssten, 1758 kommanderende general nordenfjelds, med hvilken post 1764 kommandantskabet i Trondhjem forenedes. 1759 var han udnævnt til generalløjtnant, 1760 til hvid ridder, 1765 tog han afsked og døde 29. april 1768 på Øje i Melhus Præstegæld. Bisat 13. maj i Trondhjems domkirke.

Gift 1725 med Hedevig Augusta Brüggemann (1707-1740), datter af oberstløjtnant Godske Hans Brüggemann til Ulriksholm og Østergård. Deres her i landet værende efterkommere fik 1873 anerkendelse som dansk adel.

Der findes et portrætmaleri af Krogh, som i 1897 var ejet af enkefruen til amtsforvalter Sigismund von Krogh, Lübeck.

Noter

Litteratur 
 H.W. Harbou, "Georg Frederik von Krogh" i: C.F. Bricka (red.), Dansk Biografisk Lexikon, København: Gyldendal 1887-1905.
 Moe, Tidsskrift for den norske Personalhistorie II, 238.
 Anton Wilhelm Scheel: Stamtavle over en Familie Scheel, 1870, side 62f.

Eksterne henvisninger 

Georg Frederik 1
Generalløjtnanter fra Danmark
Riddere af Dannebrog (1671-1808)
Danskere i 1700-tallet
Personer i Den Store Nordiske Krig fra Danmark-Norge
Personer i Dansk Biografisk Leksikon
Trương Tấn Sang

Trương Tấn Sang (født 21. januar 1949) var præsident i Vietnam Fra 2011 til 2016 og medlem af Det kommunistiske parti i Vietnam. Sang er fra Hoa-distriktet, Long An-provinsen i Sydvietnam,

Trương Tấn Sang blev medlem af Det kommunistiske parti I Vietnam den 20. december 1969.Han blev fængslet af den syd vietnamesiske regering i 1971 og holdt i fængsel ved Phú Quốc. Han blev frigivet under Paris Fredstraktat i 1973. Han modtog sin bachelor i lovgrad i 1990 fra National Academy of Public Administration Vietnam National Academy of Public Administration.

Nationalforsamlingen valgte Trương Tấn Sang som statspræsident den 25. juli 2011 med 97,4 procent af afstemningen. Sang fortalte forsamlingen, at han ville forsvare Vietnams uafhængighed og territoriale integritet, og ville løse Spratly Islands tvist med Kina fredeligt. Som den nye præsident vil han arbejde for at etablere et fundament, der gør det muligt for Vietnam at blive et industrialiseret og moderniseret land inden 2020, fortalte Trương Tấn Sang til forsamlingen.

Den 25. juli 2013 mødte Trương Tấn Sang  med den amerikanske præsident Barack Obama for at diskutere bilateral handel mellem USA og Vietnam.

Noter 

Præsidenter af Vietnam